
APSTIPRINĀTI
ar Dobeles novada domes
2026. gada 26. augusta lēmumu Nr.191/11

2026. gada 26. augustā

NOTEIKUMI
Kritēriji un kārtība Dobeles novada pašvaldības dibināto  izglītības iestāžu vadītāju paaugstinātas mēneša darba algas likmes noteikšanai 

Izdoti saskaņā ar 
Ministru kabineta 2016. gada 5. jūlija 
 noteikumu Nr. 445 “Pedagogu darba samaksas 
noteikumi” 9. punktu

1. Noteikumi nosaka kritērijus un kārtību, kādā Dobeles novada pašvaldības dibināto   izglītības iestāžu (turpmāk - izglītības iestādes) vadītājiem (izņemot pirmsskolas un profesionālās ievirzes izglītības iestādes) nosaka paaugstinātas mēneša darba algas likmi  apstiprinātā valsts budžeta finansējuma ietvaros.
2. Izglītības iestāžu vadītāju darba izvērtējumu veic Dobeles novada Izglītības pārvaldes (turpmāk –  pārvalde) izveidota komisija (turpmāk – komisija).
3. Izglītības iestāžu vadītāju darba izvērtējumu veic saskaņā ar Dobeles novada pašvaldības dibināto izglītības iestāžu vadītāju darba izvērtēšanas kritērijiem (turpmāk - kritēriji) (pielikumā).
4. Uzsākot darba izvērtējumu, izglītības iestādes vadītājs aizpilda pašvērtējumu (pielikumā).
5. Pēc pašvērtējuma aizpildīšanas izglītības iestādes vadītāja darbu vērtē komisija.
6. Izglītības iestāžu vadītāju darba vērtēšanu veic katru gadu līdz kārtējā gada 1. septembrim.
7. Pamatojoties uz izvērtēšanas rezultātiem, Dobeles novada dome apstiprina katra izglītības iestādes vadītāja paaugstināto mēneša darba algas likmi. 
8. Gadījumā, ja valsts budžeta finansējums ir nepietiekams, paaugstinātas mēneša algas likme tiek samazināta proporcionāli valsts piešķirtajam finansējumam.
9. Atzīt par spēku zaudējušus Dobeles novada domes 2022.gada 25.augusta  noteikumus Nr. 381/14 “Kritēriji un kārtība Dobeles novada pašvaldības dibināto izglītības iestāžu vadītāju paaugstinātas mēneša darba algas likmes noteikšanai”.



Domes priekšsēdētājs								A.Spridzāns

  Pielikums

Dobeles novada pašvaldības dibināto  izglītības iestāžu vadītāju
 darba izvērtēšanas kritēriji


Iestādes nosaukums …………………………
Iestādes vadītājs  ……………………………
1.tabula
	
	Kritērijs
	Izglītības iestādes vadītāja pašvērtējums
	Novērtējums

	
	
	komentāri
	punkti
	

	1. Izglītības iestādes vadītāja atbildība par izglītības iestādes darbības un izglītības programmas īstenošanas tiesiskumu, kvalitāti un rezultātiem (maks.7 punkti)

	1.1. Izglītojamo skaits, kuri neieradās uz centralizēto  eksāmenu (turpmāk CE) – vairāk kā 15%
	
	
	

	kritērijos 1.2. un 1.3. – 0 punkti 
	
	
	

	1.2. Izglītojamo sasniegumi mācību priekšmetu CE vidusskolas posmā (matemātika, latviešu valoda)
	
	
	

	1.2.1. Virs valsts vidējiem rādītājiem – 2 punkti
	
	
	

	1.2.2. Atbilstoši valsts vidējiem rādītājiem – 1 punkts
	
	
	

	1.2.3. Zem valsts vidējiem rādītājiem – 0 punkti
	
	
	

	1.3. Izglītojamo sasniegumi mācību priekšmetu CE pamatskolas posmā
	
	
	

	1.3.1. Virs valsts vidējiem rādītājiem – 2 punkti
	
	
	

	1.3.2. Atbilstoši valsts vidējiem rādītājiem – 1 punkts
	
	
	

	1.3.3. Zem valsts vidējiem rādītājiem – 0 punkti
	
	
	

	1.4. Dalība olimpiādēs, skatēs, sacensībās, konkursos
	
	
	

	1.4.1. Izglītības iestādes izglītojamajiem ir  godalgotas vietas starptautiskajos vai valsts  organizētajos pasākumos (olimpiādēs, skatēs, sacensībās, konkursos u.c.) – 3 punkti
	
	
	

	1.4.2. Izglītības iestādes izglītojamajiem ir godalgotas vietas reģiona un vairāk kā 2 novada mēroga pasākumos (olimpiādēs, skatēs, sacensībās u.c.) – 2 punkti
	
	
	

	1.4.3. Izglītības iestādes izglītojamajiem ir godalgotas vietas novada mēroga pasākumos – 1 punkts
	
	
	

	2. Izglītības iestādes vadītāja atbildība par personāla resursu pārvaldīšanu, finanšu un materiālo līdzekļu racionāla plānošana un izmantošana (maks. 9 punkti)


	2.1. Izglītības iestādes pedagogu resursi
	
	
	

	2.1.1. Izglītības iestāde nodrošināta ar atbilstošas izglītības un kvalifikācijas pedagogiem, profesionālās kompetences pilnveide atbilst normatīvajos aktos noteiktajam, izglītības iestādei piesaistīti jaunie pedagogi vai kāds no esošajiem pedagogiem ieguvis papildus kvalifikāciju (-as) cita mācību priekšmeta (-u) mācīšanai pēdējo divu gadu laikā – 2 punkti
	
	
	

	2.1.2. Izglītības iestāde nodrošināta ar atbilstošas izglītības un kvalifikācijas pedagogiem, profesionālās kompetences pilnveide atbilst normatīvajos aktos noteiktajam – 1 punkts 
	
	
	

	2.2.  Regulāra pedagogu un vadības komandas dalība novada profesionālās pilnveides, metodiskajos  un informatīvajos pasākumos – 1 punkts
	
	
	

	2.3. Efektīva finanšu resursu pārvaldība izglītības iestādē, nav konstatēti pārkāpumi -2 punkti
	
	
	

	2.4.  Precīza un savlaicīga dokumentu aprites nodrošināšana – 1 punkts
	
	
	

	2.5. Izglītības iestādes iesaistīšanās projektos
	
	
	

	2.5.1. Izglītības iestāde pēdējos divos gados  iesaistījusies vai īstenojusi vismaz 6 projektus -3 punkti
	
	
	

	2.5.2. Izglītības iestāde pēdējos divos gados  iesaistījusies vai īstenojusi vismaz 4 projektus -2 punkti
	
	
	

	2.5.3. Izglītības iestāde pēdējos divos gados  iesaistījusies vai īstenojusi vismaz 2 projektus -1 punkts
	
	
	

	3.  Obligātā vecuma izglītojamo skaita dinamika salīdzinājumā ar iepriekšējo mācību gadu (maks.2 punkti)

	3.1. Izglītojamo skaits pieaudzis par 10 % un vairāk – 2 punkti
	
	
	

	3.2. Izglītojamo skaits stabils – pieaugums vai samazinājums nepārsniedz 10 % - 1 punkts
	
	
	

	4. Izglītības iestādes vadītāja darba intensitāte (maks. 5 punkti)

	4.1. .Izglītības iestāde realizē vairāk kā 3 izglītības programmas- 2 punkti
	
	
	

	4.2. Izglītības iestāde realizē  2 vai 3 izglītības programmas – 1 punkts
	
	
	

	4.3. Personāls vairāk kā 100 cilvēki – 3 punkti 
	
	
	

	4.4. Personāls no 41 līdz 99 cilvēkiem – 2 punkti
	
	
	

	4.5. Personāls līdz 40 cilvēkiem – 1 punkts
	
	
	

	5.  Atbalsta organizēšana izglītojamajiem (maks. 5 punkti)

	5.1. Izglītības iestādē integrēti izglītojamie ar speciālajām vajadzībām, nodrošinot atbalsta sistēmu un personālu
	
	
	

	5.1.1. Vairāk kā 4% - 2 punkti
	
	
	

	5.1.2.  Līdz 4% - 1 punkts
	
	
	

	5.2. VIIS ievadītā informācija par izglītojamajiem, kuri bez attaisnojoša iemesla ilgstoši neapmeklē izglītības iestādi (20 un vairāk mācību stundas/nodarbības semestrī), to atbilstība e-klases ierakstiem – 1 punkts

	
	
	

	5.3.  Labbūtību veicinošu programmu īstenošana
	
	
	

	5.1.3.   Vairāk nekā 2 programmas  - 2 punkti
	
	
	

	5.1.4.   1-2 programmas – 1 punkts
	
	
	

	6. Inovāciju ieviešana izglītības iestādē un izglītības programmu kvalitātes pilnveide (maks.2 punkti)

	6.1. Iesaistās un sniedz priekšlikumus izglītības politikas veidošanā – 1 punkts
	
	
	

	6.2. Rosina un ievieš inovācijas izglītības kvalitātes paaugstināšanai – 1 punkts
	
	
	

	7. Izglītības iestādes vadītāja profesionālās pieredzes tālāknodošana un iniciatīva (maks.2 punkti)

	7.1.Izglītības iestādes vadītāja/pedagoga darba
pieredzes popularizēšana (lekcijas, kursi,
nodarbību vadīšana, pasākumu organizēšana)
(Komentāros norāda: kad, kur, kam, tēma)
	
	
	

	7.1.1. Valstī – 2 punkti
	
	
	

	7.1.2. Novadā – 1 punkts
	
	
	



2.tabula
	1.
	Paaugstināta algas likme procentos

	1.1.
	Izvērtēšanā iegūto punktu skaits
	14 - 19
	20 - 26
	27 - 32  

	1.2.
	Paaugstināta algas likme procentos  no izglītības iestādes vadītāja zemākās mēneša darba algas likmes*
	10%
	20%
	30%



*	Izglītības iestādes vadītāja zemākā mēneša darba algas likme saskaņā ar Ministru kabineta 2016.gada 5.jūlija noteikumu Nr.445 “Pedagogu darba samaksas noteikumi” 1.pielikuma 2. un 3.tabula

